ΠΕΡΙΕΧΟΜΕΝΑ
ΑΠΟΦΑΣΕΙΣ
Έγκριση εν μέρει της υπ’ αρ. 2/2023 αποφάσεως
της Ολομέλειας του Διοικητικού Εφετείου Λάρισας που αφορά την τροποποίηση και συμπλήρω-
ση των διατάξεων του Κανονισμού Εσωτερικής
Υπηρεσίας του ανωτέρω Δικαστηρίου.
Παροχή πληροφοριών στην ΕΕΤΤ από τους φορείς παροχής ταχυδρομικών υπηρεσιών μέσω
ερωτηματολογίων.
ΑΠΟΦΑΣΕΙΣ
Αριθμ. απόφ. 47/2023
(1)
Έγκριση εν μέρει της υπ’ αρ. 2/2023 αποφάσεως
της Ολομέλειας του Διοικητικού Εφετείου Λάρισας που αφορά την τροποποίηση και συμπλήρω-
ση των διατάξεων του Κανονισμού Εσωτερικής
Υπηρεσίας του ανωτέρω Δικαστηρίου.
ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ ΣΕ
ΟΛΟΜΕΛΕΙΑ ΚΑΙ ΣΥΜΒΟΥΛΙΟ
Σήμερα, στις 15 Δεκεμβρίου 2023, ημέρα Παρασκευή
και ώρα 10:00, συνήλθε στο κατάστημα του Συμβουλίου
της Επικρατείας και στην αίθουσα συνεδριάσεων της
Ολομελείας αποτελούμενο από τα μέλη του: Ευαγγελία
Νίκα, Πρόεδρο, Ιωάννη Γράβαρη, Μιχαήλ Πικραμένο,
Κωνσταντίνο Κουσούλη, Ηλία Μάζο, Χρήστο Ντουχάνη, Αντιπροέδρους του Συμβουλίου της Επικρατείας και
τους Συμβούλους Βασίλειο Αραβαντινό, Άννα Καλογεροπούλου, Βαρβάρα Ραφτοπούλου, Κωνσταντίνα Φιλοπού-
λου, Δημήτριο Μακρή, Ταξιαρχία Κόμβου, Παρασκευή
Μπραΐμη, Σοφία Βιτάλη, Αναστασία-Μαρία Παπαδημητρίου, Βασιλική Κίντζιου, Ελένη Παπαδημητρίου, Δημή-
τριο Εμμανουηλίδη, Παναγιώτη Τσούκα, Κωνσταντίνα
Κονιδιτσιώτου, Αγγελική Μίντζια, Ρωξάνη Γιαννουλάτου,
Χριστίνα Σιταρά, Μαρλένα Τριπολιτσιώτη, Χρήστο Λιάκουρα, Νικόλαο Σκαρβέλη, Βασίλειο Ανδρουλάκη, Φρα-
ντζέσκα Γιαννακού, Κωνσταντία Λαζαράκη, Δημήτριο
Βασιλειάδη, Αικατερίνη Ρωξάνα, Ειρήνη Σταυρουλάκη,
Κασσιανή Μαρίνου, Μαρίνα-Αλεξάνδρα Τσακάλη, Ελένη
Γεωργούτσου, Μαρία Αθανασοπούλου, Άννα Μπόνου,
Γεωργία Ανδριοπούλου, Μαρία Σταματοπούλου, Βασιλική Μόσχου, Σουλτάνα Κωνσταντίνου, Χριστιάνα Μπο-
λόφη, Ιωάννη Μιχαλακόπουλο, Ουρανία Νικολαράκου,
Δημήτριο Βανδώρο, Χρήστο Παπανικολάου, Σταυρούλα
Λαμπροπούλου και Οδυσσέα Σπαχή. Τα λοιπά μέλη, αν
και προσκλήθηκαν, δεν εμφανίσθηκαν, γιατί είχαν κώλυμα. Ο Σύμβουλος Οδυσσέας Σπαχής, ως ο νεότερος, δεν
περιλαμβάνεται στη νόμιμη σύνθεση, προκειμένου να διατηρηθεί περιττός ο αριθμός των μελών, σύμφωνα με το
άρθρο 8 του π.δ. 18/1989 «Κωδικοποίηση διατάξεων νόμων για το Συμβούλιο της Επικρατείας». Παρέστη επίσης
η Γραμματέας Ελένη Γκίκα, Προϊσταμένη της Διεύθυνσης
της Γραμματείας του Συμβουλίου της Επικρατείας.
Η Ολομέλεια άκουσε την εισηγήτρια της υποθέσεως,
Σύμβουλο Επικρατείας Αναστασία-Μαρία Παπαδημητρίου.
Σκέφθηκε κατά τον Νόμο
1. Επειδή, με το υπό στοιχεία ΓΠ4412/27.10.2023
έγγραφο του Προέδρου που διευθύνει το Διοικητικό
Εφετείο Λάρισας διαβιβάσθηκε στο Συμβούλιο της Επικρατείας προς έγκριση η υπ’ αρ. 2/2023 απόφαση της
Ολομέλειας των Δικαστών του ανωτέρω Διοικητικού
Εφετείου σε συμβούλιο, με την οποία επιχειρείται η τροποποίηση και συμπλήρωση διατάξεων του Κανονισμού
Εσωτερικής Υπηρεσίας του εν λόγω δικαστηρίου. Ήδη,
κατόπιν της από 1.12.2023 πρόσκλησης της Προέδρου
του Συμβουλίου της Επικρατείας, η απόφαση αυτή εισάγεται προς έγκριση.
2. Επειδή, με τον ν. 4938/2022 (Α’ 109) θεσπίσθηκε νέος
Κώδικας Οργανισμού Δικαστηρίων και Κατάστασης Δικαστικών Λειτουργών (Κ.Ο.Δ.Κ.Δ.Λ.), με το δε άρθρο 130
αυτού καταργήθηκε ο προηγούμενος ομώνυμος Κώδικας (ν. 1756/1988, Α’ 35) από 6.6.2022. Στο άρθρο 19
του ήδη ισχύοντος Κ.Ο.Δ.Κ.Δ.Λ., με τίτλο «Κανονισμοί
Εσωτερικής Υπηρεσίας», ορίζεται ότι: «1. Με την επιφύλαξη του άρθρου 27, κάθε δικαστήριο... καταρτίζει κανο-
νισμό εσωτερικής υπηρεσίας, ο οποίος συμπληρώνεται,
τροποποιείται ή αντικαθίσταται, όταν επιβάλλεται από
υπηρεσιακές ανάγκες. 2. Ο κανονισμός καταρτίζεται, συΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2398
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2398/22.04.2024
μπληρώνεται, τροποποιείται ή αντικαθίσταται ως εξής:
α. των δικαστηρίων... από τις ολομέλειες αυτών, … 3. …
4.... 5. α) Ο κανονισμός ορίζει ιδίως: αα) τα τμήματα των
δικαστηρίων..., τον τρόπο συγκρότησής τους, το χρονικό
διάστημα παραμονής των δικαστικών λειτουργών σε
κάθε τμήμα και την κατανομή των υποθέσεων σε αυτά,
αβ) τον αριθμό των δικασίμων και των υποθέσεων ανά
δικάσιμο, αγ) ζητήματα που αφορούν στη χρέωση των
υποθέσεων ανά δικαστικό λειτουργό από τον πρόεδρο
του οικείου τμήματος και αδ) οποιοδήποτε ζήτημα ανάγεται στην εσωτερική οργάνωση των υπηρεσιών των
δικαστηρίων... και στην εύρυθμη διεξαγωγή των εργασιών τους. β) Οι ρυθμίσεις του κανονισμού ως προς τον
τρόπο χρέωσης των υποθέσεων διασφαλίζουν την ποιοτική και αποδοτική άσκηση του δικαιοδοτικού έργου,
λαμβανομένων υπόψη των ιδιαίτερων συνθηκών κάθε
δικαστηρίου... και της στελέχωσης αυτών. Στον κανονισμό προβλέπεται κατώτατος και ανώτατος αριθμός
υποθέσεων που χρεώνονται ανά δικαστικό... λειτουργό. Ο αριθμός αυτός, σε περίπτωση ύπαρξης πλειόνων
τμημάτων στο δικαστήριο..., διαφοροποιείται με βάση
τη σοβαρότητα και τη δυσχέρεια των υποθέσεων εκάστου τμήματος. Ο κανονισμός διασφαλίζει ότι κατά τη
χρέωση των υποθέσεων λαμβάνεται μέριμνα, ώστε
αυτή να είναι καταρχήν ίση κατ’ αριθμό, σοβαρότητα
και δυσχέρεια ως προς όλους τους υπηρετούντες στο
τμήμα δικαστές..., και δύναται να προβλέπει κατ’ εξαίρεση μειωμένη χρέωση, όπου ο νόμος το επιβάλλει ή
ενόψει της ανάθεσης σε δικαστικό... λειτουργό και άλλων
καθηκόντων. Προς τον σκοπό της ισομερούς κατανομής
υποθέσεων, με τον κανονισμό θεσπίζεται σύστημα με
το οποίο κατατάσσονται οι υποθέσεις, ανάλογα με τη
σοβαρότητα και τη δυσχέρειά τους, υποχρεωτικά και
αποκλειστικά από το ένα (1) που αντιστοιχεί στην λιγότερο απαιτητική έως το πέντε (5) που αντιστοιχεί στην πιο
απαιτητική.... Προκειμένου να εισαχθεί για πρώτη φορά
το σύστημα του προηγουμένου εδαφίου, οι κανονισμοί
των δικαστηρίων τροποποιούνται αναλόγως πριν από
την έναρξη του δικαστικού έτους 2023-2024. 6. Έναν
(1) μήνα πριν από την επικείμενη κατάρτιση, συμπλήρωση, τροποποίηση, αντικατάσταση ή κατάργηση του
κανονισμού ή διατάξεών του ειδοποιούνται εγγράφως:
α) η οικεία ένωση δικαστικών λειτουργών, β) ο γραμματέας του δικαστηρίου ή της εισαγγελίας, γ) ο δικηγορι-
κός σύλλογος της έδρας του δικαστηρίου και δ) η οικεία
συνδικαλιστική οργάνωση των δικαστικών υπαλλήλων,
για να υποβάλουν, αν επιθυμούν, έγγραφες προτάσεις
για θέματα σχετικά με το αντικείμενο του κανονισμού.
Τις προτάσεις αυτές καλούνται να αναπτύξουν, αμέσως
μετά από την έναρξη της συνεδρίασης της ολομέλειας, ο εκπρόσωπος της ένωσης δικαστικών λειτουργών,
ο γραμματέας του δικαστηρίου ή της εισαγγελίας και
οι πρόεδροι του δικηγορικού συλλόγου και της συνδικαλιστικής οργάνωσης των δικαστικών υπαλλήλων, οι
οποίοι στη συνέχεια αποχωρούν. 7. Οι κανονισμοί και οι
τροποποιήσεις τους υποβάλλονται αμέσως στις οικείες
ολομέλειες των ανώτατων δικαστηρίων, οι οποίες έχουν
δικαίωμα συμπλήρωσης, τροποποίησης ή ακύρωσης αυτών, ως προς όλα τα σημεία και ειδικότερα ως προς τον
αριθμό των δικασίμων και των υποθέσεων που προσδιορίζονται σε κάθε δικάσιμο. Οι κανονισμοί ισχύουν μόνο
μετά την τελική έγκρισή τους από τις ολομέλειες των
ανώτατων δικαστηρίων και, αφού διαβιβαστούν στον
Υπουργό Δικαιοσύνης, δημοσιεύονται στην Εφημερίδα
της Κυβερνήσεως». Στο άρθρο 104 του ως άνω νόμου
ορίζεται ότι: «Οι ολομέλειες των ανώτατων δικαστηρίων,
προκειμένου να διασφαλίσουν το ενιαίο μέτρο και την
αποτελεσματικότητα της επιθεώρησης των δικαστηρίων
και εισαγγελιών, των διευθυνόντων τους και των λοιπών
δικαστικών λειτουργών, καταρτίζουν με απόφασή τους
ενιαίο πλαίσιο οδηγιών, πρακτικών και κατευθύνσεών
τους προς το οικείο Συμβούλιο Επιθεώρησης και τους
επιθεωρητές για την άσκηση των αρμοδιοτήτων τους...»
και στο άρθρο 129 ότι: «1. … 8. Οι κανονισμοί των δικαστηρίων για την εφαρμογή του συστήματος της ισομε-
ρούς κατανομής των υποθέσεων της παρ. 5 του άρθρου
19, τροποποιούνται αναλόγως πριν από την έναρξη του
δικαστικού έτους 2023-2024. 9».
3. Επειδή, η Ολομέλεια του Συμβουλίου της Επικρατείας
σε συμβούλιο, κατά τον έλεγχο κανονισμού εσωτερικής
υπηρεσίας διοικητικού δικαστηρίου, χωρίς να υποκαθίσταται, κατ’ αρχήν, στην κρίση των δικαστών της ολομελεί-
ας του οικείου δικαστηρίου, ελέγχει κατά πόσον οι συγκεκριμένες διατάξεις υπηρετούν τον σκοπό της εύρυθμης
και αποτελεσματικής λειτουργίας του και υποδεικνύει,
όπου χρειάζεται, την τροποποίησή τους. Οι υποδείξεις
αυτές δεν έχουν γνωμοδοτικό απλώς χαρακτήρα, αλλά
είναι δεσμευτικές ως προς τη θέσπιση των ρυθμίσεων ή
τροποποιήσεων που αποτελούν το περιεχόμενό τους (βλ.
αποφάσεις της Ολομελείας του Συμβουλίου της Επικρατείας σε συμβούλιο 28, 29, 30, 31, 32, 33, 34, 35, 36, 37, 38,
39, 40/2023, 10, 26/2022, 10/2021, 4, 6/2019, 20, 24/2018,
15/2017, 36/2016 κ.ά.). Όταν επιχειρείται τροποποίηση
υφιστάμενου ήδη κανονισμού εσωτερικής υπηρεσίας, ο
σχετικός έλεγχος περιορίζεται μεν κατ’ αρχήν μόνο στις
υποβαλλόμενες προς έγκριση τροποποιητικές ρυθμίσεις,
δεν αποκλείεται όμως, επ’ ευκαιρία της έγκρισης αυτών
και προς εξυπηρέτηση του προαναφερθέντος σκοπού, να
διατυπώνονται από την Ολομέλεια παρατηρήσεις και υποδείξεις για τις λοιπές διατάξεις (βλ. αποφάσεις της Ολο-
μελείας του Συμβουλίου της Επικρατείας σε συμβούλιο
υπ’ αρ. 32, 33, 34, 35, 36, 37, 38, 39, 40/2023, 5, 29, 31/2016,
16/2014, 6/2013, 10/2012).
4. Επειδή, εν προκειμένω, με την υπ’αρ. 2/2023 απόφαση της Ολομελείας των Δικαστών του Διοικητικού
Εφετείου Λάρισας επιχειρείται η τροποποίηση και συμπλήρωση του Κανονισμού Εσωτερικής Υπηρεσίας του
ανωτέρω δικαστηρίου, όπως αυτός καταρτίστηκε αρχικώς με την υπ’αρ. 3/1999 απόφαση της Ολομελείας του,
αναδιαμορφώθηκε με την υπ’ αρ. 4/2011 απόφαση αυτής
(που εγκρίθηκε με την υπ’ αρ. 6900/3.2.2012 απόφαση
του Γενικού Γραμματέα του Υπουργείου Δικαιοσύνης,
Β’ 407), τροποποιήθηκε δε στη συνέχεια με τις υπ’ αρ.
2/2013 και υπ’ αρ. 2/2014 αποφάσεις της Ολομελείας
του εν λόγω δικαστηρίου, οι οποίες εγκρίθηκαν, αντιστοίχως, με τις υπ’ αρ. 7/2014 (Β’ 862) και υπ’ αρ. 6/2015
(Β’ 1408) αποφάσεις της Ολομελείας του Συμβουλίου της
Επικρατείας σε συμβούλιο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2398/22.04.2024
5. Επειδή, ειδικότερα, με την υποβληθείσα προς έγκριση απόφαση επιχειρείται κατ’ αρχάς, ενόψει των κατά τα
ανωτέρω οριζομένων στην παρ. 5 του άρθρου 19 του
ν. 4938/2022, η προσθήκη στον Κανονισμό Εσωτερικής
Υπηρεσίας του Διοικητικού Εφετείου Λάρισας, μετά το
άρθρο 4, νέου άρθρου 4Α, με το εξής περιεχόμενο: «A.
Οι υποθέσεις, για την ισομερή και ισοβαρή χρέωση των
δικαστών μεταξύ τους, κατατάσσονται ανάλογα με τη
σοβαρότητα και δυσχέρειά τους, ως εξής: 1. α) απαράδεκτες λόγω ελλείψεως νομιμοποίησης ή παραβόλου
ή άλλων τυπικών παραλείψεων ή προδήλως εκπρόθεσμες β) υποθέσεις εν συμβουλίω γ) αναστολές ουσίας
και ακυρωτικές (εκτός από αυτές που δεν περιορίζονται
μόνο στην εξέταση της βλάβης) δ) υποθέσεις στις οποίες
έχει εκλείψει το αντικείμενο ε) παραπεμπτικές σε άλλο
δικαστήριο (με πάγια νομολογία). 2. α) υποθέσεις για
τις οποίες υπάρχει νομολογία ΣτΕ ή ΤΔΔ, β) αναστολές που δεν περιορίζονται στην εξέταση της βλάβης,
γ) καταργήσεις δίκης, δ) παραπεμπτικές σε άλλο δικαστήριο. 3. α) υποθέσεις με έντονο πολιτικό-κοινωνικό
ενδιαφέρον, β) υποθέσεις που πρέπει να διεκπεραιωθούν άμεσα είτε επειδή το ορίζει ο νόμος είτε λόγω της
φύσης της υπόθεσης κατά την κρίση του Δικαστηρίου.
4. α) υποθέσεις χωρίς νομολογία ή υποθέσεις που καταλήγουν σε ανατροπή της υφιστάμενης νομολογίας,
β) υποθέσεις με ιδιαίτερα περίπλοκο πραγματικό (ιδίως αγωγές-συμβάσεις), με μεγάλο αριθμό διαδίκων και
διαφορετικά περίπλοκα αιτήματα, γ) συνδυασμός των
περιπτώσεων του 3. 5. α) υποθέσεις χωρίς νομολογία
που θέτουν ζητήματα συνταγματικότητας, δικαίου της
ΕΣΔΑ, ενωσιακού δικαίου, β) προδικαστικά ερωτήματα,
γ) συνδυασμός των περιπτώσεων του 4. Β. 1. Η υπόθεση
αξιολογείται αρχικώς από τον πρόεδρο του τμήματος
κατά τον ορισμό του εισηγητή στην τριμελή σύνθεση
και τη χρέωση στη μονομελή σύνθεση. Σε περίπτωση
που η υπόθεση πρόκειται, καταρχήν, να ενταχθεί σε κατώτερη κατηγορία, πλην εμφανίζει και χαρακτηριστικά
ανώτερης κατηγορίας, εντάσσεται στην ανώτερη. Μέχρι
την συζήτηση της υπόθεσης ο δικαστής που έχει οριστεί
ή χρεωθεί μπορεί να προτείνει στον πρόεδρο την αλλαγή της αρχικής αξιολόγησης και εκείνος αποφασίζει εκ
νέου. 2. Επιβεβαίωση της ως άνω αξιολόγησης από τον
δικαστή της μονομελούς σύνθεσης κατά την δημοσίευση της απόφασης. Σε περίπτωση που διαφωνεί με την
αξιολόγηση του προέδρου, διατυπώνει τους λόγους της
διαφωνίας και ο πρόεδρος του τμήματος αποφασίζει εκ
νέου. 3. Επιβεβαίωση ή ανατροπή της αρχικής αξιολόγησης από τον πρόεδρο του τμήματος κατά την δημοσίευ-
ση της απόφασης της τριμελούς σύνθεσης, λαμβάνοντας
υπόψη και τη σχετική σημείωση του εισηγητή ως προς
το βαθμό δυσκολίας της υπόθεσης κατά την παράδοση
του σχεδίου».
6. Επειδή, για την έγκριση, από την Ολομέλεια του
Συμβουλίου της Επικρατείας σε συμβούλιο, κατά τις
διατάξεις του άρθρου 19 παρ. 7 του Κ.Ο.Δ.Κ.Δ.Λ., των
κανονισμών εσωτερικής λειτουργίας των διοικητικών
δικαστηρίων και προκειμένου να διασφαλισθεί η με
ενιαίο, κατά το δυνατόν, τρόπο άσκηση, από τις οικείες
ολομέλειες, της αρμοδιότητάς τους για την καθιέρωση
του ως άνω συστήματος της ισομερούς χρεώσεως των
υποθέσεων, χάριν της εύρυθμης και αποτελεσματικής
λειτουργίας της Διοικητικής Δικαιοσύνης, καθώς και για
τη διασφάλιση του ενιαίου μέτρου κρίσεως κατά την
επιθεώρηση των δικαστών, οι οικείες ρυθμίσεις των
κανονισμών ενδείκνυται να μην αποκλίνουν ουσιωδώς,
αλλά κατ’ αρχήν οφείλουν να στοιχούν προς τα κριτήρια
κατάταξης, τα οποία περιελήφθησαν -με σκοπό, μεταξύ
άλλων, και την υποβοήθηση του έργου των ολομελειών
των διοικητικών δικαστηρίων- στο Παράρτημα 1 του Ενιαίου Πλαισίου Κατευθύνσεων, Οδηγιών και Πρακτικών
για την επιθεώρηση των Τακτικών Διοικητικών Δικαστηρίων, το οποίο καταρτίσθηκε με την 19/2023 απόφαση
της Ολομελείας του Συμβουλίου της Επικρατείας σε συμβούλιο βάσει της κατά το άρθρο 104 του Κ.Ο.Δ.Κ.Δ.Λ.
αρμοδιότητάς της. Ενόψει των ανωτέρω: (α) Aπό την
περίπτωση α’ των υποθέσεων που κατατάσσονται στην
κατηγορία με βαθμό σοβαρότητας και δυσχέρειας ένα
(1) [περίπτωση α’ της παραγράφου 1 του κεφαλαίου Α
του νέου άρθρου 4Α] πρέπει να απαλειφθεί η αναφορά
στις περιπτώσεις απαραδέκτου λόγω έλλειψης νομιμοποίησης, (β) στην περίπτωση β’ της κατηγορίας υποθέσε-
ων με βαθμό σοβαρότητας και δυσχέρειας 3 [περίπτωση
β’ της παραγράφου 3 του κεφαλαίου Α του νέου άρθρου
4Α] προσήκει η αντικατάσταση της λέξης «άμεσα» με
τη λέξη «παραχρήμα», (γ) η διατύπωση του τελευταίου
εδαφίου της παραγράφου 2 του κεφαλαίου Β του νέου
άρθρου 4Α πρέπει να συμπληρωθεί με την προσθήκη
της λέξης «εγγράφως» μετά τη λέξη «διατυπώνει», ώστε
το σχετικό εδάφιο να διαμορφωθεί ως εξής: «Σε περίπτωση που διαφωνεί με την αξιολόγηση του Προέδρου,
διατυπώνει εγγράφως τους λόγους της διαφωνίας...» (βλ.
αποφάσεις της Ολομελείας του Συμβουλίου της Επικρατείας σε συμβούλιο 28, 29, 30, 33, 34, 35, 36, 37, 38, 39,
40/2023), (δ) η διατύπωση του πρώτου εδαφίου του
ως άνω κεφαλαίου Α του νέου άρθρου 4Α ενδείκνυται
να τροποποιηθεί και συμπληρωθεί, σε συμφωνία προς
την ανωτέρω διάταξη του άρθρου 19 παρ. 5 περ. β’ του
Κ.Ο.Δ.Κ.Δ.Λ., ως εξής: «Προς τον σκοπό της ισομερούς
κατανομής των προς χρέωση υποθέσεων μεταξύ των
δικαστών, οι υποθέσεις κατατάσσονται ανάλογα με τη
σοβαρότητα και τη δυσχέρειά τους, υποχρεωτικά και
αποκλειστικά από το ένα (1) που αντιστοιχεί στην λιγότερο απαιτητική έως το πέντε (5) που αντιστοιχεί στην πιο
απαιτητική, ως εξής:», (ε) ενδείκνυται να προστεθεί στο
εν λόγω άρθρο, για λόγους νομοτεχνικής αρτιότητας,
ο εξής τίτλος: «Αξιολόγηση υποθέσεων ανάλογα με τη
σοβαρότητα και τη δυσχέρειά τους».
7. Επειδή, με την υποβληθείσα προς έγκριση απόφαση
νομίμως επιχειρείται (α) η τροποποίηση της περίπτωσης
γ’ της παραγράφου 3 του άρθρου 3 του Κανονισμού, με
την αντικατάσταση της φράσης «Για τις θερινές διακοπές»
με τη φράση «Στα θερινά τμήματα», (β) η αντικατάσταση
του τίτλου του άρθρου 6 του Κανονισμού από «Τμήματα Διακοπών» σε «Θερινά Τμήματα», (γ) η τροποποίηση
του εν λόγω άρθρου 6, με την αντικατάσταση, στις περιπτώσεις α’ και β’ της παρ. 1, καθώς και στην παρ. 3, των
φράσεων «Τμήματα Διακοπών», «θερινών διακοπών» και
«Τμημάτων Διακοπών», με τις φράσεις «θερινά τμήματα»,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2398/22.04.2024
«θερινών τμημάτων» και «θερινών τμημάτων», αντίστοιχα, προκειμένου οι διατυπώσεις αυτές να στοιχούν με
αυτή των άρθρων 12 και 36 του νέου Κ.Ο.Δ.Κ.Δ.Λ. (βλ.
αποφάσεις της Ολομελείας του Συμβουλίου της Επικρατείας σε συμβούλιο 34, 36, 40, 42/2023). Πρέπει, όμως,
επιπλέον: (α) στην ως άνω διάταξη του άρθρου 3 παρ. 3
του Κανονισμού, στο δεύτερο εδάφιο της περίπτωσης
γ’, να αντικατασταθεί η φράση «των θερινών διακοπών»
με τη φράση «των θερινών τμημάτων», στο δε τελευταίο
εδάφιο να αντικατασταθεί η αναφορά στο άρθρο 32 του
καταργηθέντος ν. 1756/1988, με αναφορά στο αντίστοιχο άρθρο 36 του νέου Κ.Ο.Δ.Κ.Δ.Λ., (β) στη διάταξη του
άρθρου 6 παρ. 1 περίπτωση β’ να αντικατασταθεί η αναφορά στο άρθρο 32 του καταργηθέντος ν. 1756/1988, με
αναφορά στο αντίστοιχο άρθρο 36 του νέου Κ.Ο.Δ.Κ.Δ.Λ.,
να απαλειφθεί δε η αναφορά στις παραγράφους 3, 5 και
6 του άρθρου 27 του αυτού ν. 1756/1988, (γ) να απαλειφθεί η παρ. 2 του ως άνω άρθρου 6, με την οποία προ-
βλέπεται η υποβολή της απόφασης της Ολομελείας του
δικαστηρίου για την κατάρτιση των θερινών τμημάτων
στον Υπουργό Δικαιοσύνης, δοθέντος ότι δεν προβλέπεται πλέον σχετική υποχρέωση στα άρθρα 31 παρ. 3 και
36 παρ. 2 του νέου Κ.Ο.Δ.Κ.Δ.Λ., όπως προβλεπόταν στο
άρθρο 27 παρ. 3 του καταργηθέντος ν. 1756/1988 (βλ.
απόφαση της Ολομελείας του Συμβουλίου της Επικρατείας σε συμβούλιο 41/2023), η δε παρ. 3 του άρθρου 6
να αναριθμηθεί σε παρ. 2.
8. Επειδή, με την υποβληθείσα προς έγκριση απόφαση επιχειρείται περαιτέρω, κατόπιν της κατάργησης
του ν. 3886/2010 (Α’ 123), η τροποποίηση (α) της παρ. 2
του άρθρου 4 του Κανονισμού, με αντικατάσταση στη
μεν περίπτωση α’ της φράσης «οι αιτήσεις ασφαλιστικών μέτρων του ν. 3886/2010», στη δε περίπτωση γ’ της
φράσης «αιτήσεις ασφαλιστικών μέτρων», με τη φράση
«αιτήσεις αναστολής-ακύρωσης του ν. 4412/2016», και
(β) της παρ. 3 του άρθρου 6 του Κανονισμού (η οποία,
κατά τα ανωτέρω εκτεθέντα, πρέπει να αναριθμηθεί
σε 2), με αντικατάσταση της φράσης «των αιτήσεων
ασφαλιστικών μέτρων του ν. 3886/2010» με τη φράση
«των αιτήσεων αναστολής-ακύρωσης του άρθρου 372
του ν. 4412/2016». Οι εν λόγω τροποποιήσεις εισάγονται νομίμως, πλην στην ως άνω παράγραφο 3 (στο
εξής 2) του άρθρου 6 πρέπει, επιπλέον, να απαλειφθεί η
αναφορά στις διατάξεις του άρθρου 5 παρ. 2 και 3 του
καταργηθέντος ν. 3886/2010. Αναφορά στις διατάξεις
του εν λόγω άρθρου 5 του ν. 3886/2010 γίνεται και στην
περίπτωση γ’ της παρ. 3 του προαναφερθέντος άρθρου
3 του Κανονισμού, η οποία πρέπει να αντικατασταθεί με
αναφορά στην αντίστοιχη διάταξη του άρθρου 372 του
ν. 4412/2016 (Α’ 147), που ρυθμίζει πλέον την παροχή
δικαστικής προστασίας κατά το στάδιο που προηγείται
της σύναψης δημοσίων συμβάσεων.
9. Επειδή, η παράγραφος 4 του άρθρου 5 του Κανονισμού σχετικά με τον τρόπο υπογραφής των αποφάσεων
που λαμβάνονται από την Ολομέλεια του δικαστηρίου
πρέπει να απαλειφθεί, διότι το σχετικό ζήτημα ρυθμίζεται πλήρως από την παράγραφο 9 του άρθρου 15 του
Κ.Ο.Δ.Κ.Δ.Λ., στην οποία ορίζεται ότι για την κατάρτιση των αποφάσεων των ολομελειών των δικαστηρίων,
όταν κρίνουν θέματα διοικητικής φύσης, εφαρμόζονται
οι δικονομικές διατάξεις που ρυθμίζουν τα σχετικά με
την κατάρτιση των αποφάσεων των δικαστηρίων. Οι εν
λόγω δικονομικές διατάξεις είναι, κατά μεν την εκδίκαση
των ουσιαστικών διαφορών, το άρθρο 191 του Κώδικα
Διοικητικής Δικονομίας (ν. 2717/1999, Α’ 97), στο οποίο
προβλέπεται ότι «το πρωτότυπο της απόφασης υπογράφεται από τον πρόεδρο, τον εισηγητή και τον γραμμα-
τέα της έδρας, και στις μονομελείς συνθέσεις, από τον
δικαστή και τον γραμματέα», κατά δε την εκδίκαση των
ακυρωτικών διαφορών, το άρθρο 306 παρ. 1 του Κώδικα
Πολιτικής Δικονομίας (π.δ. 503/2005, Α’ 182), στο οποίο
προβλέπεται ότι «όποιος είχε διευθύνει τη συζήτηση και
ο γραμματέας υπογράφουν το πρωτότυπο της απόφασης» και το οποίο εφαρμόζεται αναλόγως δυνάμει των
εν συνδυασμώ διατάξεων του άρθρου 4 του ν. 702/1977
(Α’ 268) και του άρθρου 40 του π.δ. 18/1989 (Α’ 8) (βλ.
απόφαση της Ολομελείας του Συμβουλίου της Επικρατείας σε συμβούλιο 28/2023).
10. Επειδή, το άρθρο 8 του Κανονισμού πρέπει να
τροποποιηθεί, ώστε να αναφέρεται ο ισχύων σήμερα
αριθμός των προβλεπομένων οργανικών θέσεων υπαλλήλων της γραμματείας του δικαστηρίου, κατά τα ορι-
ζόμενα στην υπ’ αρ. 11124οικ./31.3.2022 απόφαση του
Υπουργού Δικαιοσύνης «Κατανομή οργανικών θέσεων
των δικαστικών υπαλλήλων …» (Β’ 1754).
11. Επειδή, ενόψει της θέσης σε ισχύ του νέου
Κ.Ο.Δ.Κ.Δ.Λ., ενδείκνυται να επικαιροποιηθούν γενικώς οι
διατάξεις του Κανονισμού, όπου παρίσταται ανάγκη, με
την αντικατάσταση όλων των αναφορών στις διατάξεις
του καταργηθέντος v. 1756/1988 (Α’ 35) με αναφορές στις
αντίστοιχες ήδη ισχύουσες διατάξεις του νέου Κώδικα
(βλ. αποφάσεις Ολομελείας του Συμβουλίου της Επικρατείας σε συμβούλιο 33, 34, 40/2023), καθώς επίσης και σε
κάθε άλλη περίπτωση παραπομπής σε καταργηθέντα νομοθετήματα, τα οποία πρέπει να αντικατασταθούν από
τα ισχύοντα (βλ. απόφαση Ολομελείας του Συμβουλίου
της Επικρατείας σε συμβούλιο 34/2023).
12. Επειδή, ενόψει της επιχειρουμένης τροποποίησης
του Κανονισμού Εσωτερικής Υπηρεσίας του Διοικητικού
Εφετείου Λάρισας, απαιτείται πλέον κωδικοποίηση των
διατάξεών του, ώστε να υπάρχει ασφάλεια σχετικά με τις
ισχύουσες διατάξεις αυτού (βλ. αποφάσεις Ολομελείας
του Συμβουλίου της Επικρατείας σε συμβούλιο υπ’ αρ.
16/2017, 23/2018, 6/2019, 32-34, 42/2023), στο πλαίσιο δε της κωδικοποίησης αυτής δέον να διορθωθούν
και ορθογραφικά ή εκφραστικά σφάλματα που έχουν
εμφιλοχωρήσει στις διατάξεις του εν λόγω Κανονισμού
(βλ. λ.χ. «σύγκλιση» αντί του ορθού «σύγκληση» στην
παρ. 2 του άρθρου 5, «περιγραφή» αντί «περιαφή» στο
άρθρο 13).
13. Επειδή, κατόπιν των ανωτέρω, πρέπει να εγκριθεί
εν μέρει η 2/2023 απόφαση της Ολομέλειας των Δικαστών του Διοικητικού Εφετείου Λάρισας σε συμβούλιο
και να αναπεμφθεί η εν λόγω απόφαση στο αυτό όργανο, προκειμένου να προβεί στις υποδεικνυόμενες τρο-
ποποιήσεις και στην κωδικοποίηση των διατάξεων του
Κανονισμού Εσωτερικής Υπηρεσίας του δικαστηρίου,
ώστε, μετά την επανυποβολή του στο Συμβούλιο της
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2398/22.04.2024
Επικρατείας για έγκριση, να προωθηθεί αρμοδίως για
δημοσίευση στην Εφημερίδα της Κυβερνήσεως.
Διά ταύτα
Εγκρίνει εν μέρει την 2/2023 απόφαση της Ολομελείας των Δικαστών του Διοικητικού Εφετείου Λάρισας σε
συμβούλιο και αναπέμπει, κατά τα λοιπά, την ανωτέρω
απόφαση στο ίδιο όργανο, προκειμένου να προβεί στις
απαιτούμενες τροποποιήσεις καθώς και στην επικαιροποίηση και κωδικοποίηση του Κανονισμού Εσωτερικής
Υπηρεσίας του εν λόγω δικαστηρίου, κατά το σκεπτικό.
Για την πιστοποίηση των ανωτέρω συντάχθηκε το παρόν πρακτικό.
Η Πρόεδρος
ΕΥΑΓΓΕΛΙΑ ΝΙΚΑ
Ι
Αριθμ. 1108/2
(2)
Παροχή πληροφοριών στην ΕΕΤΤ από τους φορείς παροχής ταχυδρομικών υπηρεσιών μέσω
ερωτηματολογίων.
Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ
ΚΑΙ ΤΑΧΥΔΡΟΜΕΙΩΝ (ΕΕΤΤ)
Έχοντας υπόψη:
α. Τον ν. 4070/2012 «Ρυθμίσεις Ηλεκτρονικών Επικοινωνιών, Μεταφορών, Δημοσίων Έργων και άλλες δια-
τάξεις» (Α’ 82),
β. τον ν. 4053/2012 «Ρύθμιση λειτουργίας της ταχυδρομικής αγοράς, θεμάτων ηλεκτρονικών επικοι-
νωνιών και άλλες διατάξεις» (Α’ 44), και ιδιαίτερα τις
διατάξεις:
- της περ. ιβ της παρ. 1 του άρθρου 13, σύμφωνα με το
οποίο οι φορείς παροχής ταχυδρομικών υπηρεσιών υποχρεούνται να παρέχουν στην ΕΕΤΤ, σε χρονικά περιθώρια
και λεπτομέρεια που έχει καθορίσει, εμπιστευτικά και
κατόπιν αιτήματός της, κάθε απαραίτητη πληροφορία
και στοιχείο και για σαφώς καθορισμένους στατιστικούς
σκοπούς, συμπεριλαμβανομένων οικονομικών πληροφοριών και πληροφοριών σχετικά με την παροχή της
καθολικής υπηρεσίας,
- της παρ. 1 του άρθρου 15, σύμφωνα με το οποίο η
ΕΕΤΤ, με απόφασή της, καθορίζει τις πληροφορίες που
πρέπει να παρέχουν οι φορείς παροχής ταχυδρομικών
υπηρεσιών και για στατιστικούς σκοπούς, τις προθεσμίες
μέσα στις οποίες πρέπει να παρέχονται αυτές, καθώς και
το απαιτούμενο επίπεδο λεπτομέρειας.
γ. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184),
και ιδίως το άρθρο 113.
δ. Την υπ’ αρ. 686/064/2013 προϊσχύουσα απόφαση
της ΕΕΤΤ «Κανονισμός Γενικών Αδειών Παροχής Ταχυδρομικών Υπηρεσιών» (Β’ 1700), και ειδικότερα τις δια-
τάξεις την περ. ιγ’ της παρ. 1 του άρθρου 10, σύμφωνα
με το οποίο
- οι ταχυδρομικές επιχειρήσεις με Γενική Άδεια: «…
οφείλουν να παρέχουν στην ΕΕΤΤ, κατόπιν αιτήματος
αυτής, κάθε απαραίτητη πληροφορία και στοιχείο προς
έλεγχο συμμόρφωσης με τις διατάξεις του κανονιστικού
πλαισίου, την εκτέλεση των αποφάσεών της, καθώς και
για σαφώς καθορισμένους στατιστικούς σκοπούς. Όσα
στοιχεία θεωρεί η επιχείρηση εμπιστευτικά τα υποβάλλει
διακριτά από τα μη εμπιστευτικά στοιχεία, με την ένδειξη «Εμπιστευτικό». Εφόσον δεν ορίζεται διαφορετική
προθεσμία, οι πληροφορίες θα πρέπει να παρέχονται
στην ΕΕΤΤ, εντός είκοσι (20) εργάσιμων ημερών, από το
σχετικό αίτημα της ΕΕΤΤ…».
ε. Την υπ’ αρ. 686/065/2013 προϊσχύουσα απόφαση
της ΕΕΤΤ «Κανονισμός Ειδικών Αδειών για την παροχή
Ταχυδρομικών Υπηρεσιών» (Β’ 1876).
στ. Την υπ αρ. 1101/ 3/2024 απόφαση της ΕΕΤΤ «Κανομισμός ΓΕνικών και Ειδικών Αδειών και όρων παροχής
ταχυδρομικών υπηρεσιών (Β ΄1670/2024), ιδίως τις διατάξεις του άρθρου 10, σύμφωνα με το οποίο:
- ταχυδρομικές Επιχειρήσεις οι οποίες λειτουργούν
υπό καθεστώς Ειδικής ή Γενικής Άδειας, υποχρεούνται να
διαβιβάζουν στην Ε.Ε.Τ.Τ. κάθε απαραίτητη πληροφορία
και στοιχείο, για τη διασφάλιση της συμμόρφωσής τους
προς τις διατάξεις του οικείου ρυθμιστικού πλαισίου, της
κείμενης εθνικής και ενωσιακής νομοθεσίας, την εκτέλεση των αποφάσεων της Ε.Ε.Τ.Τ., καθώς και για σαφώς
καθορισμένους στατιστικούς σκοπούς,
- ταχυδρομικές Επιχειρήσεις οι οποίες λειτουργούν
υπό καθεστώς Ειδικής ή Γενικής Άδειας, υποχρεούνται
να παρέχουν στην Ε.Ε.Τ.Τ., κατά την άσκηση των αρμοδιοτήτων της, κατόπιν εγγράφου ή ηλεκτρονικού αιτή-
ματός της αρμόδιας οργανικής μονάδας, το σύνολο των
αιτουμένων κάθε φορά πληροφοριών,
- η Ε.Ε.Τ.Τ. οφείλει να χρησιμοποιεί τις παρασχεθείσες
πληροφορίες μόνο στο πλαίσιο του ειδικού σκοπού, για
τον οποίο τις ζητεί. Τις πληροφορίες που η επιχείρηση
θεωρεί εμπιστευτικές τις υποβάλει διακριτά από τις μη
εμπιστευτικές, με την ένδειξη «Εμπιστευτικό»,
- οι ταχυδρομικές επιχειρήσεις παρέχουν τις ως άνω
πληροφορίες, σύμφωνα με το χρονοδιάγραμμα και
τον βαθμό λεπτομέρειας, που καθορίζει η Ε.Ε.Τ.Τ., με
την υποβολή του αιτήματός της. Το αίτημα αυτό είναι
αντικειμενικό, ορισμένο και ανάλογο με την εκτέλεση
συγκεκριμένης αρμοδιότητάς της,
- αν δεν ορίζεται σχετική προθεσμία, οι πληροφορίες
παρέχονται στην Ε.Ε.Τ.Τ., εντός είκοσι (20) εργασίμων
ημερών από την επομένη υποβολής του σχετικού αιτήματός της. Σε κάθε περίπτωση, η τασσόμενη προθεσμία
δεν δύναται να είναι βραχύτερη των δύο (2) εργασίμων
ημερών.
ζ. Την υπ’ αρ. 996/08/22-6-2021 απόφαση της ΕΕΤΤ
με θέμα «Έγκριση Οργανισμού της Εθνικής Επιτροπής
Τηλεπικοινωνιών και Ταχυδρομείων» (Β’ 3367), σύμφωνα
με την οποία η Διεύθυνση Ανταγωνισμού είναι αρμόδια
για την παρακολούθηση των αγορών ευθύνης της ΕΕΤΤ.
η. Τον Κανονισμό (ΕΕ) 2018/644 του Ευρωπαϊκού Κοινοβουλίου και του Συμβουλίου της 18ης Απριλίου 2018,
σχετικά με τις υπηρεσίες διασυνοριακής παράδοσης δεμάτων (ΕΕ της 02ας.05.2018, αριθμός φύλλου L 112/19).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2398/22.04.2024
θ. Τον Εκτελεστικό Κανονισμό (ΕΕ) 2018/1263 της Επιτροπής της 20ής Σεπτεμβρίου 2018 σχετικά με την κα-
τάρτιση των εντύπων υποβολής πληροφοριών από τους
φορείς παροχής υπηρεσιών παράδοσης δεμάτων, σύμφωνα με τον Κανονισμό (ΕΕ) 2018/644 του Ευρωπαϊκού
Κοινοβουλίου και του Συμβουλίου (ΕΕ της 21ης.09.2018,
αριθμός φύλλου L 238/65).
ι. Την υπ’ αρ. 910/003/2019 απόφαση της ΕΕΤΤ με θέμα
«Κανονισμός σχετικά με την εφαρμογή των διατάξεων
των άρθρων 1 έως και 6 του Κανονισμού (ΕΕ) 2018/644
για τις υπηρεσίες διασυνοριακής παράδοσης δεμάτων»
(Β’ 4100).
ια. Το γεγονός ότι από την απόφαση αυτή δεν δημιουργείται δαπάνη σε βάρος του κρατικού προϋπολογισμού,
ούτε σε βάρος του προϋπολογισμού της ΕΕΤΤ.
ιβ. την υπ’ αρ. 37495/03-04-2024 εισήγηση της αρμόδιας υπηρεσίας της ΕΕΤΤ, επειδή:
1. Η ΕΕΤΤ, στο πλαίσιο των αρμοδιοτήτων της, για την
εποπτεία, ρύθμιση και ανάλυση της ταχυδρομικής αγοράς συλλέγει και επεξεργάζεται, σε ετήσια βάση, στοιχεία
από όλους τους αδειοδοτημένους παρόχους, τόσο ποσοτικά (όγκοι διακινηθέντων ταχ. αντικειμένων, έσοδα
από παροχή ταχ. υπηρεσιών, στοιχεία υποδομής κ.τ.λ.),
όσο και ποιοτικά (αφορούν στις εκτιμήσεις των παρόχων για τις τάσεις και τις προοπτικές της ταχυδρομικής
αγοράς) και συντάσσει την ετήσια Μελέτη της Ελληνικής
Ταχυδρομικής Αγοράς.
2. Η ετήσια Μελέτη της Ταχυδρομικής Αγοράς της ΕΕΤΤ
αποτελεί το πλέον σημαντικό εργαλείο ενημέρωσης για
τη λειτουργία, τις τάσεις και τον ανταγωνισμό στην Ελληνική ταχυδρομική αγορά. Τα στοιχεία που παρουσιάζο-
νται αποτελούν τα πραγματικά δεδομένα της αγοράς και
όχι εκτιμήσεις που συνήθως γίνονται σε άλλους κλάδους
και, ως εκ τούτου, συμβάλλουν σημαντικά στη βέλτιστη
απεικόνιση της διαχρονικής εξέλιξης της ταχυδρομικής
αγοράς και τη λήψη αποφάσεων από τα εμπλεκόμενα
μέρη του κλάδου. Τα αποτελέσματα της Μελέτης δημοσιεύονται στην ετήσια επισκόπηση αγορών ηλεκτρονικών
επικοινωνιών και ταχυδρομικών υπηρεσιών της ΕΕΤΤ, η
οποία διατίθεται στην ιστοσελίδα της ΕΕΤΤ.
3. Η ΕΕΤΤ, σε συνέχεια του Κανονισμού (ΕΕ) 2018/644
του Ευρωπαϊκού Κοινοβουλίου και του Συμβουλίου της
18ης Απριλίου 2018, σχετικά με τις υπηρεσίες διασυνοριακής παράδοσης δεμάτων, εξέδωσε Κανονισμό [βλέπε
στοιχείο (η’.) στα «έχοντας υπόψη»] με τον οποίο ορίζει
ότι υπόχρεοι πάροχοι για τη διασυνοριακή παράδοση
δεμάτων είναι όσες επιχειρήσεις απασχολούν 50 άτομα
και άνω, καθώς και τα στοιχεία τα οποία θα πρέπει αυτοί
να αποστέλλουν στην ΕΕΤΤ.
4. Η υποχρέωση παροχής πληροφοριών από τους παρόχους ταχυδρομικών υπηρεσιών προβλέπεται τόσο
στον ν. 4053/2012 όσο και στους προϊσχύοντες Κανονισμούς Γενικών Αδειών και Ειδικών Αδειών (στοιχεία δ.
και ε.) και στον νυν ισχύοντα Κανονισμό (στοιχείο στ.).
5. Σύμφωνα με τα στοιχεία που συνέλεξε η ΕΕΤΤ από
τους ταχυδρομικούς παρόχους, κατά τα τρία έτη (2020,
2019, 2018), οι πάροχοι των οποίων, ο κύκλος εργασιών από ταχυδρομικές δραστηριότητες, υπερβαίνει τις
€100.000 κατ’ έτος, απέφεραν σχεδόν το σύνολο των
εσόδων της ταχυδρομικής αγοράς (πάνω από το 98%).
Επομένως, η συγκέντρωση ερωτηματολογίων από τους
παρόχους αυτούς αποτυπώνει με επαρκή ακρίβεια τα
μεγέθη και την εξέλιξη της ταχυδρομικής αγοράς. Σε
κάθε περίπτωση η ΕΕΤΤ διατηρεί το δικαίωμά της να
απευθυνθεί για τη συμπλήρωση των ερωτηματολογίων
και σε παρόχους ταχυδρομικών υπηρεσιών με κύκλο
εργασιών κατώτερων των 100.000 ευρώ, και ύστερα από
προφορική εισήγηση των Προέδρου και Αντιπροέδρου
της ΕΕΤΤ (Κωνσταντίνου Μασσέλου και Σπυρίδωνα Παντελή), αποφασίζει:
1. Καθορίζει τους υπόχρεους παρόχους υποβολής
στοιχείων μέσω των ερωτηματολογίων επιχειρήσεων
με Γενική ή Ειδική Άδεια παροχής ταχυδρομικών υπηρεσιών, ως εξής: «Υπόχρεοι πάροχοι υποβολής στοιχεί-
ων μέσω των ερωτηματολογίων είναι όλοι οι αδειοδοτημένοι πάροχοι ταχυδρομικών υπηρεσιών με Γενική
Άδεια ή Ειδική Άδεια, των οποίων, ο κύκλος εργασιών
του 2023 από ταχυδρομικές δραστηριότητες, υπερβαίνει
τις 100.000 ευρώ.».
2. Εγκρίνει τα ερωτηματολόγια, που πρέπει να συμπληρωθούν από τους υπόχρεους παρόχους και τις
σχετικές οδηγίες συμπλήρωσης, που τα συνοδεύουν.
Τα ερωτηματολόγια αφορούν τη συλλογή ποσοτικών
και ποιοτικών δεδομένων που αφορούν στην οικονομική
χρήση 2023. Οι ζητούμενες πληροφορίες καθώς και το
απαιτούμενο επίπεδο λεπτομέρειας περιγράφονται στα
σχετικά αρχεία των ερωτηματολογίων Γενικής Άδειας
και Ειδικής Άδειας, που βρίσκονται αναρτημένα στην
ιστοσελίδα της ΕΕΤΤ.
3. Εντέλλεται την ανάρτηση, στην ιστοσελίδα της ΕΕΤΤ,
των ως άνω υπό (2) σχετικών αρχείων ερωτηματολογίων
Γενικής Άδειας και Ειδικής Άδειας, στην ενότητα «Στοιχεία
Αγοράς > Απολογιστικά στοιχεία > Ταχυδρομικές υπηρεσίες > Στοιχεία ελληνικής αγοράς > Ερωτηματολόγια
αγοράς».
4. Ορίζει την 17η Μαΐου 2024, ως καταληκτική ημερομηνία, για την αποστολή στην ΕΕΤΤ των πλήρως συμπλη-
ρωμένων ερωτηματολογίων και ενδεχόμενων συνημμένων αρχείων, αποκλειστικά σε ηλεκτρονική μορφή, στην
ηλεκτρονική διεύθυνση postalstatistics@eett.gr.
5. Εντέλλεται την αποστολή ενημερωτικού ηλεκτρονικού μηνύματος σε όλες τις αδειοδοτημένες ταχυδρομι-
κές επιχειρήσεις με θέμα τη συμπλήρωση ερωτηματολογίων επιχειρήσεων με Γενική και Ειδική Άδεια έτους
2023, σύμφωνα με τα ως άνω (1), (2), (3) και (4).
6. Εξουσιοδοτεί τον Πρόεδρο ή τον Αντιπροέδρο Ταχυδρομείων της ΕΕΤΤ να εγκρίνει την αποστολή αιτήματος
συμπλήρωσης ερωτηματολογίων και σε παρόχους ταχυδρομικών υπηρεσιών με κύκλο εργασιών κατώτερων
των 100.000 ευρώ.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 8 Απριλίου 2024
Ο Προέδρος
ΚΩΝΣΤΑΝΤΙΝΟΣ ΜΑΣΣΕΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2398/22.04.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240202398.pdf | Tokens: 32457]